Ta claro que, a día de güei, denguna plataforma xunitaria, llámese UAS, UNA o cualesquier otra, ta nel drechu de dicir ser la representante de la xunión del asturianismu políticu demientres esto nun seya realmente asina; podrán ser pasos alantre, pero non la xunidá efeutiva del mesmu; esto lo tenemos mui en cuenta. Una cosa ye la voluntá de querer xunir fuercies y otra que se consiga realmente y, muncho más, que tea una  duración llarga y de manera estable nel tiempu. De nada serviría una xunión que saliese a la llarga debilitada por falta de planificación y coherencia, aparte d'una auténtica voluntá unánime de querer algamar esa xuntanza, la que, por desgracia, yo pongo en dubia, anque seya en seutores mui minoritarios.